Številka: 093-2/2019/206

Datum: 13. 9. 2021

Zadeva: Zapisnik 1. dopisne seje Sveta Vlade RS za spodbujanje prostovoljstva, prostovoljskih in nevladnih organizacij

**Kraj in čas**: Dopisna seja je potekala po elektronski pošti od sklica dopisne seje 8. 9. 2021 ob 14:33 uri do 10. 9. 2021 do 16:00 ure.

Sklicatelj seje: Dopisno sejo je, v skladu s prvim odstavkom 5. člena Poslovnika o delu Sveta Vlade RS za spodbujanje prostovoljstva, prostovoljskih in nevladnih organizacij (v nadaljnjem besedilu: poslovnik), sklical Bojan Golčar, predsednik sveta.

**Prisotni:** Barbka Meško (Kabinet predsednika Vlade RS), Erika Lenčič Stojanovič (Ministrstvo za javno upravo), Barbara Goričan (Ministrstvo za delo, družino, socialne zadeve in enake možnosti), Marija Minka Jerebič (Ministrstvo za kulturo), Dolores Kores (Ministrstvo za izobraževanje, znanost in šport), Robert Rožac (Ministrstvo za okolje in prostor), Vesna Stradar (Ministrstvo za kmetijstvo, gozdarstvo in prehrano), Pina Stepan (Ministrstvo za notranje zadeve), Matej Planko (predstavnik nevladnih organizacij, v nadaljnjem besedilu: NVO), Tina Divjak (NVO), Breda Krašna (NVO), Igor Miljavec (NVO), Bojan Golčar (NVO), Borut Pelko (NVO), Tereza Novak (predstavnica prostovoljskih organizacij, v nadaljnjem besedilu: PO) in Tilen Lah (PO).

**Odsotni:** Andreja Ferlin Lubi (Ministrstvo za obrambo, v nadaljnjem besedilu: MORS), Damijan Jagodic (Ministrstvo za zdravje), Ema Verbnik (NVO), Zdenka Bevc Škof (PO).

**Predmet dopisne seje:**

Glasovanje o sklepu:Svet Vlade Republike Slovenije za spodbujanje razvoja prostovoljstva, prostovoljskih in nevladnih organizacij potrjuje predlog Poročila o izvajanju Strategije razvoja NVO in prostovoljstva do leta 2023 za obdobje od leta 2018 do konca leta 2020.

Poslovnik v drugem odstavku 10. člena določa, da je sklep sprejet, če zanj glasuje več kot polovica članov sveta. Člani sveta so se o sklepu lahko izrekli ZA ali PROTI.

**Rezultati glasovanja:**

Glasovalo je 16 članov oz. namestnikov od skupaj 20 (glasovanja se niso udeležili: Andreja Ferlin Lubi (Ministrstvo za obrambo), Damijan Jagodic (Ministrstvo za zdravje), Ema Verbnik (NVO), Zdenka Bevc Škof (PO). Vseh 16 članov oz. namestnikov se je izreklo **ZA** sklep.

Svet je sprejel naslednji sklep:

**»Svet Vlade Republike Slovenije za spodbujanje razvoja prostovoljstva, prostovoljskih in nevladnih organizacij potrjuje predlog Poročila o izvajanju Strategije razvoja NVO in prostovoljstva do leta 2023 za obdobje od leta 2018 do konca leta 2020.«**

Članica Tereza Novak (PO) je pri glasovanju ob potrditvi sklepa predlagala, da se poročilo v delu, ki se nanaša na prostovoljstvo, dopolni tudi z navedbo aktivnosti v podporo prostovoljstvu, ki v tem časovnem obdobju niso bile izvedene.

Priloga:

* Poročilo o izvajanju Strategije razvoja NVO in prostovoljstva do leta 2023 za obdobje od leta 2018 do konca leta 2020 (dopolnjeno)

Zapisala:

Mojca Žerovec Bojan Golčar

Sekretarka sveta predsednik sveta